wannaphong/clean_thaiwikipedia huggingface dataset:
# ชอว์บราเดอร์สสตูดิโอ
ชอว์บราเดอร์สสตูดิโอ  หรือ เซ่าซื่อซยงตี้ (邵氏兄弟) อดีตบริษัทผู้สร้างภาพยนตร์ที่ใหญ่ที่สุดของ ฮ่องกง

บริษัทชอว์บราเดอร์สก่อตั้งเมื่อวันที่ 27 ธันวาคม ค.ศ. 1958 โดยสองพี่น้องตระกูลชอว์หรือเซ่า (邵, Shào) คือ เซ่า เหรินเหมย์ และ เซ่า อี้ฟู ซึ่งก่อนหน้านั้นเหรินเมย์ได้ร่วมมือกับพี่น้องอีก 2 คนคือ เซ่า จุ้ยเวิง (邵醉翁) และ เซ่า ชุนเหริน (邵邨人) ตั้งบริษัทสร้างภาพยนตร์ชื่อ บริษัทภาพยนตร์เทียนอี (天一影片公司) ที่ เซี่ยงไฮ้ และบริษัทจัดจำหน่ายภาพยนตร์ที่ สิงคโปร์ เมื่อ ค.ศ. 1925 แต่ทั้งสองบริษัทได้ปิดตัวลงใน ค.ศ. 1937

 หนังสืออ่านเพิ่มเติม 
 
 Glaessner, Verina. Kung Fu: Cinema of Vengeance. London: Lorimer; New York: Bounty Books, 1974. , .
 Wong, Ain-ling. The Shaw Screen: A Preliminary Study. Hong Kong: Hong Kong Film Archive, 2003. .
 Zhong, Baoxian. "Hollywood of the East" in the Making: The Cathay Organization Vs. the Shaw Organization in Post-War Hong Kong. [Hong Kong]: Centre for China Urban and Regional Studies, Hong Kong Baptist University, 2004. .
 Zhong, Baoxian. Moguls of the Chinese Cinema: The Story of the Shaw Brothers in Shanghai, Hong Kong and Singapore, 1924–2002. Working paper series (David C. Lam Institute for East-West Studies); no. 44. Hong Kong: David C. Lam Institute for East-West Studies, Hong Kong Baptist University, 2005.

 แหล่งข้อมูลอื่น 

 Shaw Studios
 Shaw.intercontinental.com  – official site (/ (Big5))
 The Shaw Story  – at the official company website.
 Shaw Brothers History  – at Hong Kong Cinema UK.
 Shaw-Brothers_Reloaded  – Global international site
 The Rise and Fall of the House of Shaw – scholarly essay by Tom Green.
# อาร์ต ตัวแม่งงงงงง
อาร์ต ตัวแม่งงงงงง  เป็นภาพยนตร์ดราม่าตลกเสียดสีจากประเทศสวีเดน ออกฉายครั้งแรกเมื่อปี 2017 เขียนบทและกำกับโดย Ruben Östlund นำแสดงโดย Claes Bang, Elisabeth Moss, Dominic West และ Terry Notary เป็นเรื่องราวเกี่ยวกับการประชาสัมพันธ์งานศิลปะ art installation และส่วนหนึ่งได้รับแรงบันดาลใจจากงาน installation ที่ Östlund และ Kalle Boman (โปรดิวเซอร์) ได้เคยสร้าง
# นี่แหละความรัก (This is Love)
นี่แหละความรัก (This is Love) เป็นซิงเกิลเพลงของผลิตโชค อายนบุตร ต่อจากเพลงโทษที่เอาแต่ใจ (sorry) ที่เผยแพร่อย่างเป็นทางการในวันที่ 10 กรกฎาคม พ.ศ. 2560 ซิงเกิลเพลงนี่แหละความรัก (This is Love) ยังคงเป็นการทำงานในสังกัดค่ายเพลงไวท์มิวสิก ในเครือจีเอ็มเอ็ม แกรมมี่ ประพันธ์คำร้องและทำนองโดยอัจฉริยา ดุลยไพบูลย์ และเรียบเรียงโดย ธนพล มหธร เป็นแนวเพลงโซล, ฟังก์, อาร์แอนด์บี และมีกรูฟเบาๆ มีการปล่อยคลิปมิวสิควิดีโอเนื้อร้องอย่างเป็นทางการบนเว็บไซต์ยูทูบเป็นครั้งแรกเมื่อวันที่ 16 ธันวาคม พ.ศ. 2560 ก่อนจะปล่อยคลิปมิวสิควิดีโอตัวจริงเมื่อ 19 มกราคม พ.ศ. 2561

นี่แหละความรัก (This is Love) เป็นเพลงเพราะที่มีเมโลดี้หวานละมุน เสียงร้องอบอุ่น ทำนองโรแมนติก เนื้อเพลงความหมายดี และท่าเต้นสวย เป็นเพลงสตริงคอร์ดง่ายๆ สดใสๆ  ฟังแล้วมีความสุข เพลงฟังแล้วติดหู ร้องตามได้ง่าย มีกรูฟเล็กๆ เต้นตามได้สบายๆ เนื้อเพลงสะท้อนความคิดและตัวตนของผลิตโชคที่พูดถึงความรักมากมายที่เขาได้รับจากแฟนเพลงทุกๆคน เขากล่าวว่าเพลงนี้ตั้งใจทำให้ทุกๆคนเพื่อเป็นการขอบคุณ ไม่ว่าคุณจะอยู่ที่ไหน จะเป็นใคร ทำอาชีพอะไร เพลงนี้เป็นของทุกคน 

ส่วนคลิปมิวสิควิดีโอมีเนื้อหาโรแมนติกประทับใจ ใช้ฉากในยุคชีวิตคนเมืองปัจจุบันทั่วๆไป พาไปดูการใช้ชีวิตของผลิตโชค เบื้องหลังการฝึกซ้อมเพลง ฝึกซ้อมเต้นของผลิต ที่ดีบ้างร้ายบ้าง มีเหนื่อยมีท้อบ้าง แต่ที่ทำให้เขาได้ไปต่อก็เพราะความรักที่แฟนเพลงมีให้กับเขา เขามีแฟนเพลงทุกคนคอยเป็นแรงกำลังใจผลักดันและสนับสนุนเขาทำให้เขามีวันนี้ มิวสิควิดีโอถ่ายทอดผ่านท่าเต้นที่สวยงามที่นำภาษามือเข้ามาประกอบอย่างกลมกลืนน่าสนใจ เขาตั้งใจมากที่ต้องการสื่อสารว่าเขารับรู้ถึงความรักของแฟนเพลงจริงๆ และต้องการสื่อไปให้ถึงถึงแฟนเพลงที่บกพร้องทางการได้ยินเพราะแฟนเพลงกลุ่มนี้เป็นกลุ่มที่เป็กให้ความสำคัญเท่ากับคนอื่นๆและเป็นแรงบันดาลใจที่สำคัญให้กับเป๊ก โดยได้พี่วิทย์ เอเอฟ1 พชรพล จั่นเที่ยง นักออกแบบท่าเต้นได้นำเอาภาษามือเข้ามาประกอบการเต้นในมิวสิควิดีโอ มีผู้เชี่ยวชาญภาษามือมาเป็นที่ปรึกษาในการออกแบบท่าเต้น ทำให้ไม่ว่าแฟนเพลงจะเป็นใครก็สามารถเข้าใจเนื้อหาของเพลงนี้ได้  และเป็กน้ำตาซึมตั้งแต่ได้ดูคลิปมิวสิควิดีโอเพลงนี้ฉบับตัดต่อครั้งแรกเป๊ก ผลิตโชคส่งต่อความรักด้วยท่าภาษามือ นี่แหละความรัก น้ำตาซึมตั้งแต่ดูคัทแรก เผยแพร่: 22 มกราคม พ.ศ. 2561 http://music.trueid.net/detail/50853 

มิวสิควิดีโอเพลงนี่แหละความรัก (This is Love) มีการเปิดตัวเป็นครั้งแรกในกิจกรรมแฟนมิตติ้ง THIS IS LOVE 365 วัน… ฉันรักนุชes กับเป๊กผลิตโชค เมื่อวันที่ 12 ธันวาคม 2560ฟินแล้วฟินอีก! เป๊ก ผลิตโชค จัดแฟนมีตติ้งสุดอบอุ่น THIS IS LOVE 365 วัน... ฉันรักนุชes เผยแพร่: 13 ธันวาคม พ.ศ. 2560 http://music.trueid.net/detail/48928

 การตอบรับ 
คลิปวิดีโอแบบเนื้อเพลง เพลง"นี่แหละความรัก (This is Love)" อัปโหลดขึ้นเว็บไซต์ยูทูบครั้งแรกในวันที่ 16 ธันวาคม พ.ศ. 2560 และติดชาร์ท iTunes ในสองสัปดาห์แรกTop 30 Singles Chart Thailand - Music Weekly Asia, 1 Peck Palitchoke This is Love, http://musicweekly.asia/charts/top-30-singles-thailand 

ชาร์ต
ชาร์ต (พ.ศ. 2560)อันดับสูงสุด ไอทูนส์สโตร์ไทยแลนด์ ท็อปชาร์ต  1

ชาร์ต (พ.ศ. 2561)อันดับสูงสุด ไอทูนส์สโตร์ไทยแลนด์ ท็อปชาร์ต  1
# อยากให้แววตาฉันเป็นคนอื่น (Why)
อยากให้แววตาฉันเป็นคนอื่น (Why) เป็นซิงเกิลเพลงของเป๊ก ผลิตโชค อายนบุตร  คลิปมิวสิควิดีโอนี้อัปโหลดขึ้นบนเว็บไซต์ยูทูบอย่างเป็นทางการครั้งแรกในวันที่ 9 มีนาคม พ.ศ. 2559 เป็นการทำงานในสังกัดค่ายเพลงเวิร์คแก๊งค์ ค่ายเพลงสังกัดย่อยในเครือจีเอ็มเอ็ม แกรมมี่ ประพันธ์คำร้อง แต่งทำนองและเรียบเรียงโดยศรัณย์ วงศ์น้อย โดยมีกฤช กฤษณาวารินทร์ ผู้บริหารค่ายเพลงทำหน้าที่เป็นExecutive Producer เป็นเพลงแนวป๊อป โซลและอาร์แอนด์บี มีเนื้อหาเกี่ยวกับความรักไม่สมหวัง ไม่สามารถลืมรักคนเก่าได้ ที่มาของเพลงนี้ผลิตโชคเล่าว่ากฤช กฤษณาวารินทร์ Label Director ของเวิร์กแก๊งค์ เปิดโอกาสให้เขาได้ลองทำเพลงในแบบที่ตัวเองชอบได้1 เมษายนพบกับ “ผลิตโชค” พร้อมซิงเกิ้ลใหม่ล่าสุด “อยากให้แววตาฉันเป็นคนอื่น (WHY)” http://www.sunshinefm.com/pattaya/interview/131-1-เมษายนพบกับ-��ผลิตโชค��-พร้อมซิงเกิ้ลใหม่ล่าสุด-��อยากให้แววตาฉันเป็นคนอื่น-WHY��.html จึงขอให้แม็คสมาชิกวงอะแคปเปลล่า เซเว่น มาช่วยแต่ง1 เมษายนพบกับ “ผลิตโชค” พร้อมซิงเกิ้ลใหม่ล่าสุด “อยากให้แววตาฉันเป็นคนอื่น (WHY)” http://www.sunshinefm.com/pattaya/interview/131-1-เมษายนพบกับ-��ผลิตโชค��-พร้อมซิงเกิ้ลใหม่ล่าสุด-��อยากให้แววตาฉันเป็นคนอื่น-WHY��.html

 การตอบรับ 
 ติดอันดับเพลงที่เปิดมากที่สุดทางสถานีวิทยุประจำเดือนพฤษภาคม 2559 ในลำดับที่ 34IW Monthly Music Chart เพลงไทยสากล ประจำเดือนพฤษภาคม 2016
 กลับมาติดชาร์ตเพลงขายดีบน iTUNE ในลำดับที่ 2  เดือนมีนาคม 2560 เพราะ "The Mask Singer"แอบมาส่องใน 30 อันดับ iTunes Store เป๊ก ผลิตโชค ติด 7 เพลง อยากให้แววตาฉันเป็นคนอื่น (Why) ติดลำดับที่ 2  เผยแพร่: 20 มีนาคม พ.ศ. 2560 http://www.seriesman.com/itunes-store-why-peck-palitchoke/  และอยู่บนชาร์ทนาน

ชาร์ต
ชาร์ต (พ.ศ. 2559)อันดับสูงสุด อินเท็นซีฟวอท์ชท็อป 40 ชาร์ต เพลงไทยสากล เดือนพฤษภาคม 2559 ในลำดับที่ 34

ชาร์ต (พ.ศ. 2560)อันดับสูงสุด ไอทูนส์สโตร์ไทยแลนด์ ท็อปชาร์ต  2
# ประตูชัย (แก้ความกำกวม)
ประตูชัย (Triumphal arch) อาจหมายถึง

 ประตูชัยฝรั่งเศส (Arc de Triomphe) - ปารีส ประเทศฝรั่งเศส
 ประตูชัยการ์รูเซล (Arc de Triomphe du Carrousel) - ปารีส ประเทศฝรั่งเศส
 ประตูชัยแห่งโอรองช์ (Arc d'Orange)-  โอรองช์ ประเทศฝรั่งเศส
 ประตูชัยในเปียงยาง (Arch of Triumph (Pyongyang)) - เปียงยาง เกาหลีเหนือ
 ปะตูไซ (Patuxay) หรือประตูชัยลาว - เวียงจันทน์ ประเทศลาว
 ประตูชัยอรัญประเทศ - ตำบลท่าข้าม อำเภออรัญประเทศ จังหวัดสระแก้ว  
 ตำบลประตูชัย - อำเภอพระนครศรีอยุธยา จังหวัดพระนครศรีอยุธยา
# ประตูชัยเวลลิงตัน
ประตูชัยเวลลิงตัน หรือซุ้มเวลลิงตัน  หรือเรียกชื่ออื่นว่าประตูชัยรัฐธรรมนูญ (Constitution Arch) หรือประตูชัยสวนกรีนพาร์ก (Green Park Arch) เป็นประตูชัยตั้งที่ด้านตะวันออกเฉียงใต้ของสวนไฮด์พาร์ก กลางกรุงลอนดอน สร้างระหว่าง พ.ศ. 2369 - 2374 ในบริเวณใกล้กับที่ตั้งปัจจุบัน ต่อมาได้มีการชะลออาคารมาตั้งไว้ ณ ที่ตั้งปัจจุบันเมื่อ พ.ศ.2425-2426 ด้านบนแต่เดิมมีอนุสาวรีย์ของดยุกแห่งเวลลิงตันคนที่ 1 ขี่ม้า ต่อมาถูกเปลี่ยนเป็นรูปหล่อควอดรีกา หรือเทพีทรงรถม้าสี่ตัว อนุสาวรีย์เดิมที่เป็นทหารขี่ม้าถูกย้ายไปที่ตั้งใหม่ ตัวประตูชัยประกอบด้วยซุ้มโค้งพร้อมประตูโลหะเปิดปิดได้่ ต่างจากประตูชัยวงเวียนดาวที่กรุงปารีส ซึ่งไม่มีประตูโลหะ ด้านในกลวงเช่นเดียวกัน

ประตูชัยเวลลิงตันตั้งใกล้กับคฤหาสน์แอปสลีย์ ซึ่งเป็นบ้านของดยุกแห่งเวลลิงตันคนที่ 1 ปัจจุบันสถานที่ทั้งสองดูแลโดยสำนักงานศิลปากรแห่งชาติอังกฤษ เปิดให้ผู้คนทั่วไปเข้าชม

 ประวัติ 
thumb|left|ภาพพิมพ์สมัย พ.ศ. 2370 แสดงแบบของประตูชัยเวลลิงตันที่ต้องการให้ทำแต่เดิม 
thumb|left|275px|ควอดริกา
ในปี พ.ศ. 2368 สมเด็จพระราชาธิบดีจอร์จที่สี่แห่งสหราชอาณาจักร มีพระราชบัญชาให้จัดสร้างประตูชัยเวลลิงตันและประตูชัยมาร์เบิลอาร์ชเพื่อฉลองชัยชนะของสหราชอาณาจักรเหนือฝรั่งเศสในสงครามนโปเลียน โดยให้ประตูชัยเวลลิงตันเป็นประตูเมืองลอนดอนชั้นในด้านตะวันตก ผู้ที่มาจากเนินรัฐธรรมนูญหรือคอนสติติวชันฮิลล์ (Constitution Hill) จะต้องผ่านประตูนี้ นอกจากนี้ยังถือว่าบ้านเลขที่ 1 กรุงลอนดอน หรือคฤหาสน์แอปสลีย์ตั้งอยู่บริเวณเดียวกัน เมื่อได้เวลาอันเหมาะแล้ว สถาปนิกชื่อเดซิมัส เบอร์ตัน (Decimus Burton) ออกแบบลักษณะประตูแบบคอรินเทียน โดยเดิมทีจะให้ผนวกกับประตูสวนไฮด์พาร์ด มีช่องเดียว</blockquote> สร้่างไม่ประณีตนักและตัดส่วนประกอบออกไปมาก ด้วยว่าพระมหากษัตริย์ทรงใช้จ่ายในการบำรุงพระราชวังบักกิงแฮมมาก ในชั้นต้นเคยมีการวางแผนให้ตัวประตูชัยประดับด้วยรูปปั้นเหล่าทหาร สิงโต ด้านในกลวง ด้านบนสุดเป็นรูปหล่อเทพีทรงรถม้าสี่ตัว</blockquote>

เนื่องจากประตูชัยของเดิมไม่มีสิ่งใดวางไว้เป็นเครื่องยอด ในปี พ.ศ.2389 ประตูชัยเวลลิงตันได้กลายเป็นฐานวางรูปหล่อด้วยทองแดงของอาร์เทอร์ เวลสลีย์ ผู้ดำรงตำแหน่งดยุคแห่งเวลลิงตันคนที่ 1 นายกรัฐมนตรี และแม่ทัพ มีขนาดสูง  และหนักถึง 40 ตันยาว (40.62 เมตริกตัน) นับเป็นรูปหล่อขี่ม้าขนาดใหญ่ที่สุดที่เคยมีมา ทว่าก็ไม่สวยงามและมีคำวิจารณ์มาก
 ต่อมาในปี พ.ศ. 2425 - 2426 ถนนบริเวณดังกล่าวถูกขยาย ทำให้ต้องชะลอประตูชัยมายังที่ตั้งใหม่จากที่เคยเป็นทางเข้าสวนไฮด์ปาร์ก ที่ตั้งใหม่นี้เองที่เป็นถนนราชวิถีมุ่งไปยังพระราชวังบักกิงแฮม รูปหล่อของดยุกแห่งเวลลิงตันคนที่ 1 ถูกย้ายไปยังตำบลออลเดอร์ชอต อำเภอรัชมัวร์ จังหวัดแฮมป์เชอร์ รูปหล่อขนาดย่อลง สร้างโดยโจเซฟ เอดการ์ เบิห์ม (Joseph Edgar Boehm) ถูกนำมาจัดวางใกล้กับประตูชัยแทน อาเดรียน โจนส์ (Adrian Jones) ออกแบบรูปหล่อควอดริกา หรือเทพีไนกีทรงรถม้าสี่ตัวตามที่สถาปนิกคนเดิมได้ตั้งปนิธานไว้ ครั้นเรียบร้อยแล้วจึงนำมาติดตั้งแทนรูปหล่อที่ถอดออกไป 

ด้านในของประตูชัยมีลักษณะกลวง เคยใช้เป็นสถานีตำรวจจนถึง พ.ศ. 2535 ต่อมาถูกโอนให้เป็นสมบัติของสำนักงานศิลปากรแห่งชาติเมื่อ พ.ศ. 2542 ด้านในเป็นนิทรรศการและดาดฟ้าสำหรับสังเกตการณ์http://www.english-heritage.org.uk/visit/places/wellington-arch/things-to-do/#Section1 ซีกหนึ่งของประตูชัยทำเป็นท่อระบายอากาศของถนนที่ขุดใต้ดินบริเวณนั้นIan Mansfield (6 January 2014), Hyde Park Corner’s Massive Hidden Ventilation Shaft (IanVisits blog)
# การหยุดรัฐบาลกลางสหรัฐ พ.ศ. 2561
การหยุดรัฐบาลกลางสหรัฐเริ่มเมื่อเวลาเที่ยงคืนตามเขตเวลาตะวันออก เมื่อวันที่ 20 มกราคม 2561 หลังไม่สามารถผ่านร่างกฎหมายจัดหาเงินทุนที่เกี่ยวข้องสำหรับการดำเนินการและหน่วยงานของรัฐ เกิดจากข้อพิพาทเกี่ยวกับการขยายสถานภาพของบุคคลที่ได้รับผลจากนโยบายการเข้าเมืองมาตรการผ่อนผันแก่ผู้เข้าเมืองเด็ก (Deferred Action for Childhood Arrivals, ย่อ DACA) และผู้ที่ได้รับการคุ้มครองตามโครงการนี้ควรถูกเนรเทศหรือไม่ นอกจากนี้ยังมีข้อพิพาทว่าควรมีการจัดหาเงินทุนแก่การสร้างกำแพงชายแดนเม็กซิโก–สหรัฐหรือไม่ ซึ่งเป็นนโยบายหลักหมุดระหว่างการรณรงค์หาเสียงประธานาธิบดีของดอนัลด์ ทรัมป์

การหยุดรัฐบาลกลางนี้เป็นการหยุดครั้งแรกในประวัติศาสตร์สหรัฐในขณะที่พรรคการเมืองเดียวกันครองเสียงข้างมากทั้งสองสภาและทำเนียบขาว (คือ พรรคริพับลิกัน) การหยุดปี 2561 เริ่มเมื่อวุฒิสภาสหรัฐไม่สามารถอนุมัติร่างกฎหมายที่สภาผู้แทนราษฎรผ่านเพื่อเปิดรัฐบาลต่อได้ การหยุดสิ้นสุดเมื่่อสมาชิกวุฒิสภาพรรคเดโมแครตตกลงยุติการอภิปรายประวิงเวลาและปิดอภิปรายด้วยคำมั่นว่าพรรคริพับลิกันจะอนุญาตให้มีการถกเถียงในกฎหมายอีกฉบับชื่อรัฐบัญญัติดรีมก่อนมติต่อเนื่องหมดอายุเมื่อวันที่ 8 กุมภาพันธ์ 2561 

 เบื้องหลัง 
ปีงบประมาณ 2561 ของรัฐบาลสหรัฐเริ่มเมื่อวันที่ 1 ตุลาคม 2560 เนื่องจากยังไม่ผ่านร่างกฎหมายการจัดสรรเงินตามระเบียบเพื่อจัดหาเงินทุนแก่รัฐบาล รัฐสภาจึงจัดหาเงินทุนแก่รัฐบาลผ่านมติต่อเนื่องชั่วคราวสามมติ การจัดหาเงินทุนแก่รัฐบาลขยายเวลาจนถึงวันที่ 8 ธันวาคม 2560 22 ธันวาคม 2560 และ 19 มกราคม 2561 ตามลำดับ

การเจรจาร่างกฎหมายการจัดสรรเงินถาวรติดกับด้วยข้อพิพาทเรื่องนโยบายการเข้าเมืองมาตรการผ่อนผันแก่ผู้เข้าเมืองเด็ก (DACA), DACA เป็นนโยบายการเข้าเมืองของสหรัฐที่อนุญาตให้ปัจเจกบุคคลบางส่วนที่เข้าประเทศเป็นชนกลุ่มน้อย และเข้าหรืออยู่ในประเทศโดยไม่ชอบด้วยกฎหมาย ให้ได้รับมาตรการผ่อนผันการเนรเทศระยะเวลาสองปีที่ต่ออายุได้และมีสิทธิรับใบอนุญาตทำงาน ในปี 2560 มีปัจเจกบุคคลประมาณ 800,000 คน ที่ขึ้นทะเบียนในโครงการที่ DACA สร้าง รัฐบาลโอบามาตั้งนโยบายดังกล่าวผ่านการกระทำของฝ่ายบริหารในเดือนมิถุนายน 2555 เพื่อสนองต่อรัฐสภาที่ไม่สามารถผ่านรัฐบัญญัติดรีม (DREAM Act) รัฐบาลทรัมป์เลิก DACA ในเดือนกันยายน 2560 โดยกำหนดวันหมดอายุในเดือนมีนาคม 2561 โดยแถลงความนิยมว่ารัฐสภาควรผ่านวิธีแก้ปัญหาตามกฎหมาย

 การหยุด 
วันที่ 19 มกราคม 2561 รัฐบัญญัติการขยายอายุการจัดสรรเงินต่อเนื่องปี 2018 (H.R. 195) อยู่ระหว่างการพิจารณาเพื่อขยายเวลาการจัดหาเงินทุนถึงวันที่ 16 กุมภาพันธ์ 2561 ร่างกฎหมายผ่านสภาผู้แทนราษฎรเมื่อวันที่ 18 มกราคม แต่การออกเสียงลงคะแนนปิดอภิปรายในวุฒิสภาไม่ผ่าน มีผู้สนับสนุน 50 และคัดค้าน 49 ในขณะที่ต้องอาศัย 60 เสียงเพื่อยุติการอภิปรายประวิงเวลาที่มีพรรคเดโมแครตเป็นผู้นำ เมื่อเวลาประมาณ 22:45 น. ตามเวลามาตรฐานตะวันออก มีสมาชิกวุฒิสภาพรรคริพับลิกันห้าคน พรรคเดโมแครตห้าคนออกเสียงเห็ยชอบกับญัตติปิดอภิปรายในมติ ส่วนริพับลิกันสี่คนออกเสียงคัดค้านการปิดอภิปราย มติต่อเนื่องที่ผู้นำพรรคริพับลิกันสนับสนุนนี้ รวมการอนุญาตโครงการประกันสุขภาพเด็ก (CHIP) หกปีซึ่งไม่ได้รับเงินทุนตั้งแต่เดือนตุลาคม และชะลอภาษีสาธารณสุขหลายรายการซึ่งเกิดจากรัฐบัญญัติการบริบาลที่เสียได้ เดโมแครตนิยมมติสั้น ๆ ที่กินเวลาไม่กี่วัน โดยเจตนาเจรจาให้รวมการขยายเวลานโยบาย DACA
# แพนอเมริกันเวิลด์แอร์เวส์
แพนอเมริกันเวิลด์แอร์เวส์ หรือชื่อเดิม แพนอเมริกันเวิลด์แอร์เวส์britannica.com Pan American World Airways, Inc.: American Airline Company หรือรู้จักกันในชื่อ แพนแอม เป็นอดีตสายการบินระหว่างประเทศที่ใหญ่ที่สุดของสหรัฐอเมริกา ช่วงปี ค.ศ. 1927  จนถึงวันที่ 4 ธันวาคม ค.ศ. 1991 สายการบินก่อตั้งในปี ค.ศ. 1927 โดยเป็นการขนส่งผู้โดยสารและจดหมายระหว่างคีย์เวสต์ รัฐฟลอริดา กับฮาวานา ประเทศคิวบา สายการบินนี้ถูกยกย่องในด้านนวัตกรรมหลายอย่าง ในด้านอุตสาหกรรมการบินระหว่างประเทศ โดยริเริ่มใช้เครื่องบินไอพ่นอย่างโบอิ้ง 707, อากาศยานลำตัวกว้างอย่างโบอิ้ง 747 ซึ่งเป็นเครื่องบินที่ใหญ่ที่สุดในโลกในเวลานั้น และระบบสำรองคอมพิวเตอร์ และยังเป็นหนึ่งในสมาชิกก่อตั้งสมาคมขนส่งทางอากาศระหว่างประเทศ (IATA)Airliner World (IATA: A new mandate in a changed world), p. 32, Key Publishing, Stamford, November 2011 สัญลักษณ์ของสายการบินนี้คือลูกโลกสีน้ำเงิน มักใช้คำว่า "คลิปเปอร์" ในชื่ออากาศยานตัวอย่างเช่น คลิปเปอร์เมดออฟเดอะซี (Clipper Maid of The Sea)  ชุดของนักบินเป็นชุดสีขาว

แพนอเมริกันแอร์เวส์ ยุติการให้บริการเมื่อวันที่ 4 ธันวาคม ค.ศ. 1991 เนื่องจากปัญหาการเงินล้มละลายอันเนื่องมาจากปัจจัยบางอย่าง เช่น อุบัติเหตุทางเครื่องที่แพนแอมประสบปัญหานี้มาหลายเที่ยวบิน เช่น เที่ยวบิน 103, เที่ยวบินที่ 6 และภัยพิบัติท่าอากาศยานเตเนริเฟที่เครื่องบินแฟนแอมเที่ยวบินที่ 1736 ไปประสบเหตุกับเครื่องบินของสายการบินเคแอลเอ็ม เที่ยวบินที่ 4805 เหตุการณ์นี้ทำให้มีผู้เสียชีวิตมากที่สุดในประวัติศาสตร์การบินของมนุษยชาติ ทำให้ความเชื่อมั่นของสายการบินแพนแอมเองลดลงอย่างมาก ทำให้มีปัญหาการเงินแล้วล้มละลายไปในที่สุด

 ฝูงบิน 

 ฝูงบินในปี 1990 
ต่อไปนี้เป็นเครื่องบินที่ดำเนินการโดยแพนแอมและแพนแอมเอ็กซ์เพรสในเดือนมีนาคม 1990 หนึ่งปีครึ่งก่อนที่สายการบินจะล่มสลาย:
+ฝูงบินแพนแอมเครื่องบินในประจำการสั่งซื้อจำนวนที่นั่งผู้โดยสารหมายเหตุชั้นหนึ่งชั้นคลิปเปอร์ชั้นประหยัดรวมแอร์บัส เอ300B412——24230254แอร์บัส เอ310-2007——18207225แอร์บัส เอ310-30012—1230154196โบอิง 727-200919—14131145สั่งซื้อเครื่องบินที่ใช้แล้วโบอิง 737-2005——2195116โบอิง 747-100B18—3952286377ลูกค้ารายแรกที่รับมอบเครื่องบินรุ่นนี้
การกำหนดที่นั่งเมื่อปี 2532 (สำหรับเที่ยวบินอเมริกาใต้)โบอิง 747-200B7—2144347412การกำหนดที่นั่งเมื่อปี 2532รวม1529 ฝูงบินแพนแอมเอ็กซ์เพรสเอทีอาร์ 42-30083——4646เดอ ฮาวิลแลนด์ แคนาดา แดช 710———5050รวม183
 อ้างอิง 

 หนังสือเพิ่มเติม 
  (Aviation News online)
  (Kelsey Publishing Group online)

 แหล่งข้อมูลอื่น 

 Pan Am Brands
 Pan Am Historical Foundation
 Pan American World Airways, Inc. Records  - University of Miami, Special Collections
 everythingPanAm.com - a virtual Pan Am museum
 PanAmAir.org - a site working to preserve the memories of Pan Am
 Pan Am Timetables and Route Maps
# ถนนตก
ถนนตก (อักษรโรมัน: Thanon Tok) เป็นถนนและทางแยกแห่งหนึ่งของกรุงเทพมหานคร เป็นสี่แยกที่ตัดระหว่างถนนเจริญกรุงกับถนนพระรามที่ 3 และถนนมไหสวรรย์

ถนนตก เป็นส่วนหนึ่งของถนนเจริญกรุง ถือได้ว่าเป็นส่วนปลายสุดของถนนเจริญกรุง  โดยเกิดขึ้นมาพร้อมกับถนนเจริญกรุงในปี พ.ศ. 2404  จึงถือว่าเป็นย่านชุมชนที่เก่าแก่อีกแห่งหนึ่งของกรุงเทพมหานคร บริเวณถนนตกนั้น ด้วยสภาพของตัวถนนตัดมาสิ้นสุดที่แม่น้ำเจ้าพระยา จึงถูกเรียกว่า "ถนนตก" ซึ่งหมายความถึงสุดถนนเจริญกรุงและตกแม่น้ำเจ้าพระยานั่นเอง โดยปลายสุดของถนนตกเป็นท่าเรือชื่อ "ท่าน้ำถนนตก" ซึ่งแต่เดิมท่าน้ำแห่งนี้เคยเป็นท่าเรือที่ผู้คนใช้สัญจร แต่ปัจจุบันการจราจรทางบกสะดวกสบายขึ้น ทำให้ท่าน้ำแห่งนี้ลดความสำคัญลงกลายเป็นเพียงท่าส่งสินค้าเท่านั้น

นอกจากนี้แล้ว บริเวณตั้งแต่ถนนตกถึงแยกสุรวงศ์ ในพื้นที่แขวงสี่พระยา เขตบางรัก ถือว่าเป็นจุดหนึ่งที่มีการจราจรติดมากที่สุดในกรุงเทพมหานคร (จากการสำรวจในปี พ.ศ. 2559) โดยเฉพาะเวลาเร่งด่วนช่วงเช้า ติดอยู่ในอันดับ 3 มีความเร็วเฉลี่ย 10.6 กม./ชม. และเวลาเร่งด่วนในช่วงเย็น อยู่ในอันดับ 1 โดยมีความเร็วเฉลี่ยเพียง  8.8 กม./ชม.เท่านั้น

สถานที่สำคัญ
โรงพยาบาลเจริญกรุงประชารักษ์
การไฟฟ้านครหลวง เขตยานนาวา
# โลมา ลูกบุญมี
โลมา ลูกบุญมี  เป็นทั้งแชมป์โลกมวยไทยหญิง 9 สมัย รวมถึงเป็นนักต่อสู้แบบผสมหญิงชาวไทยคนแรกที่ชนะการแข่งในสหรัฐสาวไทยคนแรก!! "โลมา ลูกบุญมี" เปิดตัวสวย ประกาศชัย ประเดิมสังเวียน MMA บนแผ่นดินอเมริกา

 ประวัติ 
โลมา ลูกบุญมี เริ่มชกมวยไทยตั้งแต่อายุ 8 ขวบ และเข้าแข่งขันในระดับอาชีพกว่า 200 ไฟต์ ตลอดจนเคยทำหน้าที่เป็นนักกีฬาวูซูทีมชาติไทย

 มวยไทย 
เดือนพฤษภาคม พ.ศ. 2559 โลมาเป็นตัวแทนทีมชาติไทยเข้าแข่งขันรายการมวยไทยสมัครเล่นชิงแชมป์โลก 2016 ที่จัดขึ้น ณ เยินเชอปิง ประเทศสวีเดน ซึ่งเธอเป็นฝ่ายชนะคะแนนวารา เนโกรดินา จากประเทศรัสเซีย ส่งผลให้เธอเป็นผู้หญิงชาวไทยเพียงคนเดียวที่สามารถเข้าสู่รอบชิงชนะเลิศของการแข่งครั้งนี้"เรียงหน้าชิง" นักชกไทยหลุดเข้าลุ้นทอง 9 รุ่น ที่สวีเดน - SMMSPORT.com

วันที่ 8 พฤษภาคม พ.ศ. 2560 โลมาได้เข้าแข่งขันรายการมวยไทยสมัครเล่นชิงแชมป์โลก 2017 รอบ 8 คนสุดท้าย ที่กรุงมินสค์ ประเทศเบลารุส ซึ่งเธอเป็นฝ่ายชนะคะแนนเวียรา บูกา จากประเทศรัสเซียตุน 7 ทองแดงมวยไทยโลก - โพสต์ทูเดย์ ข่าวกีฬา และวันที่ 9 พฤษภาคม รอบรองชนะเลิศ เธอเป็นฝ่ายชนะคะแนนเมอร์ไรมี มาซูส จากประเทศโมร็อกโก"น้องแป้ง-โลมา" ลิ่วชิงมวยไทยโลก - เดลินิวส์ ส่วนในวันที่ 13 พฤษภาคม รอบชิงชนะเลิศ เธอเป็นฝ่ายชนะคะแนนลูดามิรา คลาสโลวา จากประเทศเจ้าภาพ ส่งผลให้โลมาเป็นแชมป์การแข่งครั้งนี้

 ศิลปะการต่อสู้แบบผสม 
วันที่ 13 มกราคม พ.ศ. 2561 โลมาเข้าแข่งขันรายการอินวิกตาไฟติงแชมเปียนชิพ ที่แคนซัสซิตี สหรัฐ โดยเธอเป็นฝ่ายชนะคะแนนเมลิสซา หวัง อย่างเป็นเอกฉันท์

 เกียรติประวัติ 
มวยไทยสมัครเล่นชิงแชมป์โลก
 เหรียญทอง รางวัลเหรียญทอง มวยไทยสมัครเล่นชิงแชมป์โลก 2015 ที่กรุงเทพมหานคร ประเทศไทย
 เหรียญเงิน รางวัลเหรียญเงิน มวยไทยสมัครเล่นชิงแชมป์โลก 2016 ที่เยินเชอปิง ประเทศสวีเดน
 เหรียญทอง รางวัลเหรียญทอง มวยไทยสมัครเล่นชิงแชมป์โลก 2017 ที่กรุงมินสค์ ประเทศเบลารุสมวยไทยกระชาก 8 แชมป์โลกรับเงินอัดฉีดจากรัฐบาลอื้อ 4.6 ล้าน - มติชน

เอเชียนบีชเกมส์
 เหรียญทอง รางวัลเหรียญทอง กีฬามวยไทยในเอเชียนบีชเกมส์ 2016 ที่ดานัง ประเทศเวียดนาม

 สถิติการแข่งขัน 
มวยไทย
 วันที่ ผล คู่ชก รายการ สถานที่จัด วิธีชนะ ยก 13 พฤษภาคม พ.ศ. 2560 ชนะ ลูดามิรา คลาสโลวา มวยไทยสมัครเล่นชิงแชมป์โลก 2017 กรุงมินสค์ ประเทศเบลารุส ชนะคะแนน  9 พฤษภาคม พ.ศ. 2560 ชนะ เมอร์ไรมี มาซูส มวยไทยสมัครเล่นชิงแชมป์โลก 2017 กรุงมินสค์ ประเทศเบลารุส ชนะคะแนน  8 พฤษภาคม พ.ศ. 2560 ชนะ เวียรา บูกา มวยไทยสมัครเล่นชิงแชมป์โลก 2017 กรุงมินสค์ ประเทศเบลารุส ชนะคะแนน  26 กันยายน พ.ศ. 2559 ชนะ อู๋ ฮอยเหยียน กีฬามวยไทยในเอเชียนบีชเกมส์ 2016 ดานัง ประเทศเวียดนาม ชนะ 3-0 เสียง  พฤษภาคม พ.ศ. 2559 ชนะ วารา เนโกรดินา มวยไทยสมัครเล่นชิงแชมป์โลก 2016 เยินเชอปิง ประเทศสวีเดน ชนะคะแนน 

ศิลปะการต่อสู้แบบผสม
 วันที่ ผล คู่ชก รายการ สถานที่จัด วิธีชนะ ยก 5 สิงหาคม พ.ศ. 2561 ชนะ ฮานะ ดาเตะ แพนเครส 298 กรุงโตเกียว ประเทศญี่ปุ่น ชนะน็อก 2 13 มกราคม พ.ศ. 2561 ชนะ เมลิสซา หวัง อินวิกตาไฟติงแชมเปียนชิพ แคนซัสซิตี สหรัฐ ชนะคะแนน (เป็นเอกฉันท์)
# แบดมินตันไทยแลนด์มาสเตอร์ส กรังด์ปรีซ์โกลด์ 2017
การแข่งขัน ไทยแลนด์ มาสเตอร์ส กรังด์ปรีซ์โกลด์ 2017 เป็นการจัดการแข่งขันแบดมินตันกรังด์ปรีซ์เป็นครั้งที่สามของ แบดมินตันกรังด์ปรีซ์โกลด์และกรังด์ปรีซ์ 2017 ทัวร์นาเมนต์นี้จัดขึ้นที่ อาคารกีฬานิมิบุตร ใน กรุงเทพมหานคร, ประเทศไทย ตั้งแต่วันที่ 7–12 กุมภาพันธ์ พ.ศ. 2560 และมีการสำรองเงินเข้ากระเป๋าทั้งหมด $120,000 ดอลลาร์สหรัฐ.

ชายเดี่ยว
อันดับมือวาง

 ทนงศักดิ์ แสนสมบูรณ์สุข (รอบก่อนรองชนะเลิศ)
 Huang Yuxiang (รอบสาม)
' Tommy Sugiarto (แชมป์)
 Jonatan Christie (รอบสอง)
 Qiao Bin (ถอนตัว)
 Sony Dwi Kuncoro (ถอนตัว)
 Hsu Jen-hao (รอบสาม)
 Sameer Verma (รอบแรก)

<ol start="9">
 Ihsan Maulana Mustofa ''(รอบสาม)
 Anthony Sinisuka Ginting ''(รอบรองชนะเลิศ)
 Sourabh Varma ''(รอบแรก)
 Liew Daren ''(ถอนตัว)
 Zhao Junpeng ''(รอบก่อนรองชนะเลิศ)
 Parupalli Kashyap ''(ถอนตัว)
 โฆษิต เพชรประดับ ''(รอบก่อนรองชนะเลิศ)
 Firman Abdul Kholik (รอบสาม)
</ol>

รอบสุดท้าย

สายครึ่งบน
เซ็กชันที่ 1

เซ็กชันที่ 3

เซ็กชันที่ 4

สายครึ่งล่าง
เซ็กชันที่ 5

เซ็กชันที่ 6

เซ็กชันที่ 8

หญิงเดี่ยว
อันดับมือวาง

''' บุศนันทน์ อึ๊งบำรุงพันธุ์ (แชมป์)
 ณิชชาอร จินดาพล (รอบ 4 คนสุดท้าย)
 เฉิน อวี่เฟย (รอบ 4 คนสุดท้าย)
 Aya Ohori (รอบชิงชนะเลิศ)

<ol start="5">
 Liang Xiaoyu ''(รอบ 8 คนสุดท้าย)
 Soniia Cheah ''(รอบ 8 คนสุดท้าย)
 พรปวีณ์ ช่อชูวงศ์ ''(รอบสอง)
 Chen Xiaoxin (รอบ 8 คนสุดท้าย)
</ol>

รอบสุดท้าย

สายครึ่งบน
เซ็กชันที่ 1

เซ็กชันที่ 2

เซ็กชันที่ 4

ชายคู่
อันดับมือวาง

 บดินทร์ อิสสระ / นิพิฐพนธ์ พวงพั่วเพชร (ถอนตัว)
 Fajar Alfian / Muhammad Rian Ardianto (รอบ 8 คนสุดท้าย)
 กิตตินุพงษ์ เกตุเรน / เดชาพล พัววรานุเคราะห์ (รอบ 4 คนสุดท้าย)
 Hoon Thien How / Teo Kok Siang ''(รอบสอง)

<ol start="5">
 Hendra Setiawan /  Tan Boon Heong ''(รอบสอง)
''' Huang Kaixiang / Wang Yilu (แชมป์)
 Wahyu Nayaka / Ade Yusuf ''(รอบสอง)
 Chooi Kah Ming / Low Juan Shen (รอบ 8 คนสุดท้าย)
</ol>

รอบสุดท้าย

สายครึ่งบน
เซ็กชันที่ 1

สายครึ่งล่าง
เซ็กชันที่ 3

เซ็กชันที่ 4

หญิงคู่
อันดับมือวาง

''' Chen Qingchen / Jia Yifan (แชมป์)
 พุธิตา สุภจิรกุล / ทรัพย์สิรี แต้รัตนชัย (รอบชิงชนะเลิศ)
 จงกลพรรณ กิติธรากุล / รวินดา ประจงใจ (รอบแรก)
 Anggia Shitta Awanda / Ni Ketut Mahadewi Istirani (รอบ 8 คนสุดท้าย)

<li> Huang Dongping / Li Yinhui (รอบ 4 คนสุดท้าย)
<li> Greysia Polii / Rosyita Eka Putri Sari  (รอบ 4 คนสุดท้าย)
<li> Tiara Rosalia Nuraidah / Rizki Amelia Pradipta (รอบ 8 คนสุดท้าย)
<li> Della Destiara Haris / Apriani Rahayu (รอบ 8 คนสุดท้าย)

รอบสุดท้าย

สายครึ่งบน
เซ็กชั่นที่ 1

เซ็กชั่นที่ 2

สายครึ่งล่าง
เซ็กชั่นที่ 3

เซ็กชั่นที่ 4
# เจโรลาโม การ์ดาโน
เจโรลาโม การ์ดาโน (, บางครั้งใช้ Girolamo หรือ Geronimo; 24 กันยายน ค.ศ. 1501 – 21 กันยายน ค.ศ. 1576) เป็นนักคณิตศาสตร์, นักวิทยาศาสตร์และแพทย์ชาวอิตาลี เป็นหนึ่งในผู้ริเริ่มวิชาความน่าจะเป็น, เป็นบุคคลแรก ๆ ที่แนะนำการใช้สัมประสิทธิ์ทวินาม, ทฤษฎีบททวินามและจำนวนลบในยุโรป รวมถึงร่วมคิดค้นเพลาขับและระบบล็อกแบบเข้ารหัส

 ประวัติ 
เจโรลาโม การ์ดาโนเกิดที่เมืองปาวีอาในปี ค.ศ. 1501 เป็นบุตรของฟาซีโอ การ์ดาโนกับเคียรา มีเชรี ในวัยเด็กเขาได้รับการเลี้ยงดูที่ไม่ดีและเจ็บป่วยบ่อย เนื่องจากเป็นบุตรนอกสมรสและคลอดก่อนกำหนด ในปี ค.ศ. 1520 การ์ดาโนเรียนปรัชญาและวิทยาศาสตร์ที่มหาวิทยาลัยปาวีอา แทนวิชากฎหมายที่บิดาคาดหวัง ในช่วงสงครามอิตาลี (ค.ศ. 1521-1526) มหาวิทยาลัยปาวีอาถูกสั่งปิด ทำให้การ์ดาโนต้องย้ายไปเรียนที่มหาวิทยาลัยปาโดวา หลังเรียนจบ เขาพยายามเข้าเรียนต่อที่วิทยาลัยแพทย์ที่เมืองมิลาน แต่ได้รับการปฏิเสธ

ต่อมาการ์ดาโนย้ายไปอาศัยอยู่ที่เมืองซักโกลองโกเพื่อทำงานเป็นแพทย์โดยไม่มีใบอนุญาต  ในปี ค.ศ. 1531 เขาแต่งงานกับลูเชีย แบนเดรินี ทั้งคู่มีบุตรด้วยกันสามคน การ์ดาโนได้รับความช่วยเหลือจนได้งานเป็นครูสอนคณิตศาสตร์ในเมืองมิลาน หลังได้รับใบอนุญาตประกอบโรคศิลปะ เขาทำงานเป็นแพทย์และครูสอนคณิตศาสตร์ควบคู่กันไปและประสบความสำเร็จในวิชาชีพแพทย์จนผู้ปกครองหลายคนต้องการตัว ในปี ค.ศ. 1543 การ์ดาโนดำรงตำแหน่งศาสตราจารย์ด้านการแพทย์ที่มหาวิทยาลัยปาวีอาและทำงานอยู่ที่นี่ถึงปี ค.ศ. 1560

ในปี ค.ศ. 1560 โจวันนี บัตติสตา บุตรชายคนโตของการ์ดาโนถูกจับข้อหาฆาตกรรมภรรยาตัวเองและถูกตัดสินประหารชีวิต เหตุการณ์ดังกล่าวรวมถึงการถูกกดดันจากเพื่อนร่วมงาน ทำให้การ์ดาโนย้ายไปดำรงตำแหน่งศาสตราจารย์ที่มหาวิทยาลัยโบโลญญาในปี ค.ศ. 1562 ต่อมาในปี ค.ศ. 1570 เขาถูกจับขึ้นศาลไต่สวนศรัทธาและถูกจำคุกอยู่หลายเดือน หลังพ้นโทษและถูกบอกเลิกตำแหน่งศาสตราจารย์ การ์ดาโนย้ายไปอยู่ที่กรุงโรมและได้รับเงินบำนาญจากสมเด็จพระสันตะปาปาเกรกอรีที่ 13 จนกระทั่งเสียชีวิตในปี ค.ศ. 1576
# เขารันเตกมโบลา
เขารันเตกมโบลา  เป็นภูเขาในจังหวัดซูลาเวซีใต้ บนเกาะซูลาเวซี ประเทศอินโดนีเซีย ตั้งอยู่ทางตอนกลางค่อนไปทางใต้ของเกาะ ใกล้เมืองปาโลโป สูง 3,455 เมตร เป็นจุดสูงสุดของเกาะ

รันเตกมโบลา